Google Play’dan millionlab dasturlar o‘chirib tashlanadi

Google foydalanuvchilar ma’lumotlarining maxfiyligi siyosatiga mos kelmaydigan barcha dasturlarni Google Play’dan o‘chirishni rejalashtirmoqda. Bu haqda The Next Web ma’lum qildi.

Kompaniya foydalanuvchilarning shaxsiy ma’lumotlaridan foydalanuvchi dasturlar ishlab chiqaruvchilariga xatlar yuborishni boshladi.
Google dasturlar yaratuvchilariga maxfiy ma’lumotlardan foydalanish haqidagi ogohlantirishni qoidalarga kiritish yoki o‘z servislariga kamera, mikrofon yoki kontaktlar haqidagi ma’lumotlarni so‘rashni taqiqlashni tavsiya etadi.
Nashrning ta’kidlashicha, Google talablari tufayli Google Play’dan millionlab dasturlar o‘chiriladi. Yaratuvchilar o‘z dasturlaridagi maxfiylik siyosati bilan bog‘liq qoidalarni 15-martgacha tartibga keltirishi lozim. Aks holda mahsulot bloklanib, Play Store’dan o‘chiriladi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.